চট্টগ্রাম বিশ্ববিদ্যালয়ের চ্যান্সেলর স্বর্ণপদক রচনা প্রতিযোগিতার পুরস্কার বিতরণ অনুষ্ঠান ৩০ জুলাই বেলা ১১ টায় চবি ব্যবসায় প্রশাসন অনুষদ মিলনায়তনে অনুষ্ঠিত হয়। অনুষ্ঠানে মহামান্য রাষ্ট্রপতি ও চট্টগ্রাম বিশ্ববিদ্যালয়ের চ্যান্সেলর-এর প্রতিনিধি হিসেবে প্রধান অতিথি হিসেবে শিক্ষামন্ত্রী নুরুল ইসলাম নাহিদ এম.পি.। অনুষ্ঠানে বিশেষ অতিথি হিসেবে উপস্থিত থেকে ভাষণ দেন শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সচিব মো. সোহরাব হোসাইন। অনুষ্ঠানে সভাপতিত্ব করেন চট্টগ্রাম বিশ্ববিদ্যালয়ের উপাচার্য প্রফেসর ড. ইফতেখার উদ্দিন চৌধুরী। এতে ধন্যবাদ সূচক ভাষণ দেন চবি উপ-উপাচার্য প্রফেসর ড. শিরীণ আখতার।